Leis na tha de leasachadh air a bhith dol, ’s e fhathast a’ dol ’s a’ dol gun sgur, chan eil cus fianais air fhàgail air eachdraidh na h- Eim­ireid. Sann san sgìre mun cuairt air Kohr Dubai no Dubai Creek a tha ’n cothrom as fheàrr beagan den eachdraidh seo fhaic­inn, ’s gu h-àraidh an sgìre Basta­kiya. Ghabhainn turas tarsainn a’ gheotha air tè de na bàtaich­ean tradiseanta fiodha air a bheil abra, turas snog a chosgas mu 20 sgil­linn an urra. Sann san sgìre seo a tha Taigh Sheikh Saeed, seann taigh an teaghlaich rìoghail, an t-àite as fheàrr gus ionnsachadh mu’n deidhinn-san.